Citroën

[thumb|220px|2011. gada modelis ''[Citroën DS5*]]
***Citroën*** (oficiālais nosaukuma ***Automobiles Citroën S.A.***) ir [[Francija]]s [[autobūve]]s uzņēmums. Tas ir dibināts 1919. gadā. Uzņēmuma galvenais birojs atrodas [[Senvena (Sēna-Sendenī)|Senvenā]]. Tas ietilpst [[Nīderlande|Nīderlandē]] reģistrētas pārvaldītājsabiedrības *Stellantis* grupā.

*Citroën* rūpnīcas atrodas [[Argentīna|Argentīnā]], [[Brazīlija|Brazīlijā]], Francijā, [[Portugāle|Portugālē]], [[Slovākija|Slovākijā]], [[Spānija|Spānijā]], [[Turcija|Turcijā]]. Ir vairāki kopuzņēmumi un kopsadabībā ar citiem ir tapuši transportlīdzekļu modeļi; dažus modeļus ražo trešā puse.

Uzņēmums aktīvi darbojas [[motoru sports|motoru sporta]] aktivitātēs, par kurām atbild *Citroën Racing* komanda. Tā ir veiksmīgi startējusi [[Pasaules rallija čempionāts|Pasaules rallija čempionātā]] un Pasaules vieglo automašīnu čempionātā.

== Vēsture ==
Franču rūpnieks [[Andrē Sitroēns]] (*André Citroën*) pirms [[Pirmais pasaules karš|Pirmā pasaules kara]] vadīja autobūves uzņēmumu *Mors*. Kara laikā tā ražoja [[munīcija|munīciju]], bet pēc kara rūpnīca palika bez pasūtījumiem. Sitroēns pieaicināja inženieri Zilu Salomonu, lai uzkonstruētu jaunu automašīnu. 1919. gadā dibināts jauns uzņēmums *Citroën*, un tas pirmais Eiropā sāka automašīnu masveida ražošanu. Pirmā modeļa *Type A* ražošana sākās 1919. gada maijā, un 7. jūlijā pirmais eksemplārs nogādāts pircējam. Drīz parādījās arī citi modeļi.

*Citroën* ieviesa daudzus jauninājumus. 1924. gadā sadarbībā ar amerikāņu inženieri Edvardu Badu izlaista mašīna ar nerūsošā tērauda korpusu (līdz tam laikam plaši izmantoja koka korpusus).

1934. gadā izlaists modelis *Traction Avant*, kurā ieviests tehnoloģisks jaunums — nesošais korpuss (mašīnai nav atsevišķa rāmja, korpuss kalpo par rāmi). Citi šī modeļa jauninājumi, kas Francijā bija pirmoreiz: priekšējā piedziņa un neatkarīga piekare.
*Traction Avant* ieviešana ražošanā notika piecos mēnešos. Bija strauji jāpārbūvē rūpnīca un jāveic plašas mārketinga aktivitātes, kas īsā laikā prasīja lielus finanšu ieguldījumus. Lai arī palīdzēja uzņēmums *Michelin*, 1934. gada decembrī *Citroën* iestājās bankrots. Dažu mēnešu laikā par uzņēmuma lielāko akciju turētāju kļuva *Michelin*. Pjērs Mišelins (*Pierre Michelin*) kļuva par *Citroën* izpilddirektoru. 1935. gadā Andrē Sitroēns nomira.

1948. gadā izlaists modelis *2CV*, kas, pateicoties neparasti zemajai cenai, kļuva ļoti populārs Francijā.

1965. gadā *Citroën* ieguva savā kontrolē autoražotāju *Panhard*, 1967. gadā nopirkts autoražotājs *Berliet*. 1968. gadā iegādāts [[Itālija]]s sporta automašīnu ražotājs *Maserati*. 1968. gadā *Michelin* pārdeva 49 % *Citroën* kapitāldaļu Itālijas *Fiat*.

[[1973. gada naftas krīze]]s ietekmē *Citroën* piedzīvoja finansiālu triecienu, strauji samazinoties automašīnu pārdošanas apjomiem. 1973. gadā *Fiat* pārdeva *Citroën* mātes uzņēmuma *PARDEVI* 49% kapitāldaļu atpakaļ *Michelin* īpašumā.
1974. gadā *Citroën* atkal bankrotēja. *Berliet* pārdots autoražotājam *Renault*; slēgta kopuzņēmuma *Comotor* rotācijas dzinēju rūpnīca. Bija plānots likvidēt *Maserati* rūpnīcu, bet pret to iebilda strādnieki. Arodbiedrību un Itālijas valdības spiediena rezultātā tika atrasts *Maserati* pircējs — Itālijas sporta mašīnu ražotājs *De Tomaso*, kuram rūpnīca pārdota 1975. gada maijā.
1974. gada 24. jūnijā tika paziņots, ka *Citroën* apvienosies ar *Peugeot*. 1974. gada decembrī *Peugeot S.A.* ieguva 38,2 % *Citroën* kapitāldaļu. 1976. gada 9. aprīlī *Peugeot* palielināja daļu līdz 89,95 %. Abiem uzņēmumiem izveidots mātes uzņēmums *PSA Peugeot Citroën* (tagad *Groupe PSA*).
*Citroën* izlaida galvenokārt mazlitrāžas automašīnas, un no 1976. līdz 1979. gadam finanšu stāvoklis uzlabojās.
1976. gadā [[Rumānija|Rumānijā]] izveidots kopuzņēmums *Oltcit* mazlitrāžas automašīnu ražošanai.

1980. gados *Citroën* modeļos sāka vairāk izmantot *Peugeot* dzinējus un citus mezglus.
1984. gadā sākta automašīnu pārdošana [[Ķīna|Ķīnā]], kas mūsdienās kļuvis par uzņēmuma lielāko tirgu.

Ekonomiskās krīzes laikā 2008. gadā tika slēgta rūpnīca Onēsubuā. Savukārt *premium* klases automašīnas tika izdalītas atsevišķā markā *DS Automobiles*, un to pārdošana veicās labi.

2021. gada 16. janvārī tika pabeigta mātes uzņēmuma *Groupe PSA* apvienošanās ar *Fiat Chrysler Automobiles*, un *Citroën* nonāca apvienotā uzņēmuma *Stellantis* pakļautībā.

== Logotips ==
[[Attēls:Engrenages - 85.488 -.jpg|thumb|right|120px|Logotipam iedvesmu deva ševrona zobrats]]
22 gadu vecumā Andrē Sitroēns apmeklēja [[Lodza|Lodzu]] Polijā, kur kādās [[dzirnavas|dzirnavās]] pamanīja inovatīvu [[zobrats|zobratu]] ar [[ševrons|ševrona]] (V veida) formas zobiem. Viņš nopirka šo patentu pielietošanai automašīnu aizmugurējai piedziņai.
Kad tika izveidots uzņēmums *Citroën'', par logotipa pamatu tika ņemti ševrona zobrata divi zobi.

Vēsturiskie logotipi:

File:Logo-citroen-1919.png|1919 — 1921
File:Citroen Logo 1919-1932.jpg|1921 — 1932
File:Citroen swan logo.png|1932 — 1936
File:Logo-1936-1959.png|1936 — 1959
File:Logo.citroen.1960.png|1959 — 1966
File:Citroen-1959.png|1966 — 1985
File:Citroën-Logo.svg|1985 — 2009
File:Citroen-logo-2009.png|2009 — 2016
Citroen 2016 logo.svg|2016 — 2022
Citroen 2022.svg|Kopš 2022. gada


## Atsauces

## Ārējās saites

* Oficiālā vietne